cyanic-selkie/wikianc huggingface dataset:
Maine
Historie
I 1613 forsøkte to franske jesuitter fra Port-Royal på Nova Scotia å etablere kolonien St. Sauveur på Mount Desert Island, men kolonien ble ødelagt av engelskmenn fra Jamestown noen uker senere. Det samme året ble Pentagouet (nåværende Castine) etablert som en handelspost av Claude de La Tour. I 1625 ble et fort oppført for å beskytte stedet, det gikk tapt til engelskmennene i 1626, men ble gjenvunnet av franskmennene i 1635.
Giya Kancheli
Liv og virke
Fra 1966 arbeidet Kancheli med sjefsregissøren ved Statens akademiske Rustaveli-teater i Tbilisi, Robert Sturua. Kanchelis musikk for en moderne scenesetting av Shakespeare skapte oppsikt. I 1971 ble han musikalsk leder ved teateret. Fra 1971 til 1978 arbeidet han som komposisjonslærer ved det statlige konservatoriet i Tbilisi. Fra 1984 til 1989 var han leder for det georgiske komponisters fagforbund.
Maine
Historie
De vestlige kystområdene i Maine ble provinsen Maine i 1622 med Ferdinando Gorges som var bosatt i England som eier av landpatentet.
Srđan Grahovac
Srđan Grahovac (født 19. september 1992) er en bosnisk fotballspiller som spiller for den tyrkiske klubben Çaykur Rizespor.
Maine
Føderal politikk
På 1930-tallet var Maine en av svært få stater som forble republikansk. I presidentvalget i 1936 vant Franklin D. Roosevelt alle stater bortsett fra Maine og Vermont. I 1968 ble Hubert Humphrey den andre demokraten på 50 år til å vinne Maine, takket være sin visepresidentkandidat Edmund Muskie, som var senator fra Maine. Staten stemte imidlertid republikansk ved alle presidentvalgene på 1970- og 1980-tallet.
Giya Kancheli
Liv og virke
Giya Kancheli døde i Tiblisi 2. oktober 2019. Han etterlot seg kona Liulia og deres sønn og datter.
Srđan Grahovac
Landslaget
Den 25. mars 2016 fikk han sin første landskamp for mot.
Ascension (navn)
Ascension og Ascención er spanske kvinnenavn. Betydningen av navnene er «oppstigning» eller «himmelfart».
Maine
Føderal politikk
Etter dette har demokratene hatt fremgang ved presidentvalgene og ved de syv siste presidentvalgene har den demokratiske kandidaten fått flertall, Bill Clinton i 1992 og 1996), Al Gore i 2000, John Kerry i 2004 og Barack Obama i 2008 og 2012. Ross Perot gjorde det spesielt sterkt i Maine da han stilte til valg i 1992 og 1996. Hillary Clinton tok en knepen 46-43 seier i 2016, men Donald Trump vant det 2. kongressdistriktet og således 1 valgmannsstemme; Maine og Nebraska deler ut 1 valgmannsstemme til vinneren av de respektive kongressdistrikt, med de to siste valgmannsstemmene til vinneren av hele staten.
Giya Kancheli
Musikk
Allerede mens han studerte komponerte Kanscheli pop og chansoner. Mellom 1967 og 1986 skrev han sju symfonier og vant seg et ry som avantgardist. Operaen Musikk for de levende som han skrev i samarbeid med Robert Sturua, ble uroppført i Tblisli i 1984. Han komponerte musikken til flere titalls filmer, blant annet Arachveulebrivi gamopena («En uvanlig utstilling», Eldar Schengelaja, 1968), Bjørnens kyss (Sergej Bodrov, 2002) og mange av den georgiske regissøren Georgi Danelijas filmer. Fra 1971 skrev han teatermusikk, for eksempel til Bertolt Brechts Der kaukasische Kreidekreis og William Shakespeares Richard III.
Ascension (navn)
Utbredelse
Tabellen nedenfor gir en detaljert oversikt over populariteten til fornavnet Ascension i noen av de landene hvor statistikk er tilgjengelig.
Maine
Føderal politikk
I Senatet er Maine representert av republikaneren Susan Collins og den uavhengige tidligere guvernøren Angus King.
Giya Kancheli
Musikk
Kanchelis komposisjoner forbinder moderne elementer som cluster med arkaiske melodivendinger, og preges ofte av en stemning av dyp sorg.
Ascension (navn)
Kjente personer med navnet
Personene i listen er ordnet kronologisk etter fødselsår.
Maine
Føderal politikk
Fra 3. januar 2019 er Maine representert i Representantenes hus av Chellie Pingree (D) og Jared Golden (D).
Delstatspolitikk
Et særtrekk ved delstatspolitikken i Maine er at alle medlemmer av delstatsregjeringen velges av delstatsforsamlingen, helt uten påvirkning fra guvernøren. Demokratene har stort sett hatt et flertall de siste årene, men langt fra alltid. Guvernøren fra 2011 til 2019 var den kontroversielle republikaneren Paul LePage, som av mange ble ansett for å ha en krass lederstil og hans tidlige støtte til Donald Trumps kandidatur vakte lite forundring. Guvernøren fra 1.1. 2019 er tidligere justisminister Janet Mills (D). Maine har ingen viseguvernør, men lederen av delstatssenatet rykker opp dersom guvernøren av en eller annen grunn ikke kan fungere.
Fylker
Maine er og består av 16 fylker (counties):
Befolkning
United States Census Bureau anslår befolkningstallet den 1. juli 2011 i Maine til å være 1,328,188, en nedgang på 0,01 % fra folketellingen i 2010.
Klima
Maine har et fuktig kontinentalklima (Köppens klimaklassifisering Dfb), med varme (men generelt ikke veldig varme), fuktige sommere. Vintrene er kalde med snø i hele staten, og spesielt kaldt i de nordlige delene av Maine. Kystområdene har mer moderate temperaturer på grunn av nærheten til Atlanterhavet. Maksimumstemperaturen på dagtid ligger omkring 24–27 °C de fleste steder i juli, med minimumstemperaturer om nettene på rundt 15 °C. Januartemperaturer er fra nær 0°C i de sydlige kystområdene til minimumstemperaturer på under −18 °C lengst i nord.
Rekordnoteringen for maksimumstemperaturen i staten er 41 °C, satt i juli 1911, i North Bridgton.
Økonomi
Kilde: The World Almanac 2008, side 45 og 555-587.
Tallinn domkirke
Tallinn domkirke, Tallinna Toomkirik eller Jomfru Marias katedral i Tallinn er den eldste kirken i Tallinn og det estiske fastlandet.
Propanol
Isomerer
Det finnes to propanoler som har den samme kjemiske formelen, men som har ulik strukturformel og molekyloppbygning.
Tallinn domkirke
Danmark okkuperte byen i 1219, og kort tid etter dette bygget man det som har vært den første kirken på dette stedet. I 1229 kom en gruppe danske dominikanermunker fra klosteret i Ribe for å etablere et kloster i Tallinn. De startet også arbeidet med å erstatte den eksisterende trekirken med steinkirken som fremdeles står. Klosteret de etablerte ble rasert i 1233 i en konflikt mellom dansker og lokale herrer, og i den samme prosessen ble kirken gjort til katedral og viet til jomfru Maria.
Propanol
Nomenklatur
Riktig navnsetting på de to forbindelsene ifølge de internasjonale IUPAC reglene er propan-1-ol og propan-2-ol etter hvilket karbonatom OH-gruppen er festet på. Slike forbindelser med like kjemiske formler, men med ulik struktur kaller vi for isomere forbindelser.
Tallinn domkirke
Kirken var en beskjeden kirke fram til slutten av århundret, da et storstilt byggeprosjekt ble satt i gang. Dette pågikk lenge, og man daterer velvingen i taket til slutten av 1300-tallet, mens arbeidet med kapeller og andre deler av kirken pågikk til en gang på 1400-tallet. Deler av dette som ble bygget i denne perioden, har overlevd fram til i dag.
Propanol
Bruk
Både propanol og isopropanol er fargeløse væsker med typisk alkoholaktig lukt. De brukes som blant annet i vindusspylervæske, kondensfjerner, fettløsende rensemidler, som desinfeksjonsmiddel og i andre sammenhenger som blant annet i enkelte forsvarssprayer.
Tallinn domkirke
Reformasjonen kom til Estland og Tallinn i 1524. Da ble mange kirker i byen reformert, men Domkirken ble ikke påvirket av dette, og den katolske biskopen i katedralen hadde sin stilling fram til 1561, da den ble luthersk og gjort til hovedkirke for den lutherske kirken. I løpet av det påfølgende århundret, ble noen av kapellene brukt som gravplasser, og medlemmer av menigheten gav en del kunst til kirken, som etter hvert fikk en fin kunstsamling. Alt dette gikk tapt da kirken, sammen med hele bydelen, brant ned 6. juni 1684.
Gjennoppbyggingen av kirken startet umiddelbart, og mot slutten av århundret var kirken bygd opp igjen slik den var. Man ville også bygge noen ting som man ikke hadde fått bygd før brannen, men på grunn av at landet var i krig, strakk ikke økonomien til. Vest-tårnet ble derfor ikke bygd før i 1778–79.
Interiøret i kirken er i dag i barokk stil mens selve bygget er i gotisk stil. På grunn av kirkens lange historie, kan man også finne andre stilarter i bygget.
Kirken spiller i dag en viktig rolle i den lutherske kirkens liv. For eksempel blir alle kirkens prester ordinert i kirken.
Sivert Bragstad (ordfører Sandvollan)
Sivert Bragstad (født 24. august 1895, død 1. juni 1966) var gårdbruker på Bragstad i Inderøy kommune og ordfører i Sandvollan kommune fra 1932 til 1934. Han representerte Bondepartiet, og var sønnesønn av Sivert Bragstad som var ordfører i Inderøy 1862-63.
Han gikk på Sund folkehøgskole både 1912–13 og 1914–15. Senere gikk han på Mære landbruksskole i 1922, men måtte avbryte skolegangen for å ta over gården da faren Elisæus Bragstad døde. Ved siden av gårdsdriften var han styreformann for Hustad meieri, styremedlem i Inderøy Sparebank, herredsstyremedlem fra 1926 og aktiv som dommer ved husdyrutstillinger. Han var også engasjert i husdyravl.
Som sønnesønn av Sivert Bragstad hadde han flere kjente onkler og andre slektninger. Mora Berntine Tørrisdatter Koa var søster av Røras ordfører Johan Koa, og Sivert overtok gården Koa etter den ugifte onkelen.
Boligbyggelag
Et boligbyggelag er etter norsk rett et samvirkeforetak som har til formål å skaffe medlemmene (andelseierne) bolig – som regel gjennom et borettslag – og å forvalte slike boliger, jf. lov om bustadbyggjelag § 1-1.
Når et boligprosjekt i regi av et boligbyggelag er ferdigstilt, organiseres dette vanligvis som et borettslag der medlemmene som tildeles boligene blir andelseiere. Slike borettslag kalles gjerne tilknyttede borettslag, og selv om borettslaget er et selvstendig selskap, er det også knyttet til boligbyggelaget på mange måter. Vanligvis er boligbyggelaget forretningsfører for de tilknyttede borettslag (tidligere kunne ikke borettslaget velge en annen forretningsfører) og det er også vanlig at medlemmene i boligbyggelaget har forkjøpsrett til ledige boliger i borettslagene.
Mange boligbyggelag driver også forretningsførsel for frittstående borettslag, dvs. borettslag som ikke er opprettet av boligbyggelaget, og for boligsameier som er organisert etter eierseksjonsloven.
Historikk
Organisasjonsformen med boligbyggelag og tilknyttede borettslag som vi gjerne kaller boligsamvirket eller boligkooperasjonen, er svaret på de problemer som oppstod da man i begynnelsen av forrige århundre organiserte boligbygging i samvirkelag. De fleste slike byggelag oppførte et eller noen få prosjekter og deretter drev de kun med forvaltning av disse boligene, mens nybyggingen opphørte. Dette skyldtes dels manglende interesse for videre bygging hos de som hadde fått bolig, men også at den økonomiske risiko ved boligbygging kunne true de eksisterende boliger. Løsningen ble å legge bygging og forvaltning til ett lag (boligbyggelaget) og la et annet lag (borettslaget) eie de ferdige boliger i hvert prosjekt. Med et slikt organisasjonsmønster ville en konkurs i boligbyggelaget ikke berøre de ferdige boliger i de tilknyttede borettslag. Men selv om borettslagene var selvstendige selskaper, var de likevel knyttet til boligbyggelagene på en slik måte at de godt kan karakteriseres som datterlag. Blant annet var forretningsføreravtalen uoppsigelig, det var vanlig med forkjøpsrett for medlemmer i boligbyggelaget og boligbyggelaget måtte også godkjenne vedtektsendringer i de tilknyttede borettslag.
Det første boligbyggelaget som var organisert på denne måten var Oslo Bolig- og Sparelag (Nå: OBOS) etter at det ble omorganisert i 1935. Senere er det stiftet en rekke lag basert på denne organisasjonsmodell. Etter krigen ble det stiftet boligbyggelag i hele landet og særlig i de største byene var lagene meget aktive i gjenreisningsarbeidet. 1. januar 2017 var det 42 boligbyggelag  i Norge som var tilsluttet Norske Boligbyggelags Landsforbund (NBBL). Antallet lag er synkende, først og fremst på grunn av fusjoner. De gjenværende lagene blir derfor stadig større, blant annet ved at medlemsmassen stadig øker med vel 20 000 medlemmer hvert år. I 2017 har boligbyggelagene en million medlemmer.
Borettslovene
Før 1960 var ikke virksomheten i boligbyggelagene lovregulert. 1. juli 1960 trådte lov om boligbyggelag av 4. februar 1960 ikraft – samtidig med lov om borettslag av samme dato. De ble gjerne kalt borettslovene. Lovene bygget i hovedsak på den organisasjonsmodell som var utviklet i praksis. Disse lovene ble 15. august 2005 avløst av lov om bustadbyggjelag og lov om burettslag – begge av 6. juni 2003. De nye lovene representerer bare en videreføring av de gamle, men de gir en noe mer utførlig regulering, og de har også løsnet noe på den tette forbindelsen mellom boligbyggelaget og datterlagene.
Virksomheten i boligbyggelagene
Et boligbyggelag kan bare drive slik virksomhet som boligbyggelagsloven kapittel 7 tillater. De to kjerneområdene har alltid vært å skaffe medlemmene boliger, primært ved boligbygging i borettslag, og forvaltning av slike borettsboliger. Historisk sett har byggingen vært det viktigste. Boligbyggelagene forvaltet i 2014 om lag 450 000 boliger i over 10 000 boligselskap over hele landet.
I de senere år har markedssituasjonen mange steder ført til at byggevirksomheten er beskjeden, slik at det er forvaltningen av de tilknyttede borettslag som er hovedoppgaven. I tillegg til å bygge nye boliger, kan laget også skaffe medlemmene bolig ved å bygge eller erverve andre boligtyper, f.eks. eneboliger eller eierseksjoner, eller ved å leie ut boliger til medlemmene. Boligbyggelaget skaffer også mange medlemmer bolig ved å ta i bruk forkjøpsrett som er vedtektsfestet i de fleste tilknyttede borettslag. Loven har også en bestemmelse om at laget kan drive «anna verksemd» til beste for medlemmene.
Eksterne lenker
Housing cooperative Asunto-osakeyhtiö Bostadsrättsförening
Handler i selvforsvar
Handler i selvforsvar er et musikkalbum med Marte Wulff, utgitt i 2010. Dette er hennes første plate som er på norsk.
Xu Yun
Xu Yun eller Hsu Yun (, «Tom sky»; født 26. august 1840 i Fujian, død 13. oktober 1959) var en kinesisk lærer i chánbuddhisme (zen-), og regnes som en av de mest innflytelsesrike i sin tid, og som «en av de store gjenreisere av zen-buddhismen i moderne tid.».
Sammen med Dalai Lama, Panchen Lama og storlamaen over Indre Mongolia ble han i 1953 ærespresident i den nyopprettelse kinesiske buddhistorganisasjonen.
Hans selvbiografi, som ble diktert til eleven Cén Xuélǚ i 1951, er utgitt i utdrag på norsk i antologien Zen, 2007. I samme bok finnes også noen av hans taler fra 1953 med tittelen «Meditasjonsuker i Jadebuddha-tempelet».
Kandyse McClure
Kandyse McClure (født 22. mars 1980 i Sør-Afrika) er en sørafrikansk skuespiller, boende i Canada og med canadisk statsborgerskap. Hun er mest kjent for sin rolle som «Anastasia "Dee" Dualla» i science fiction-serien Battlestar Galactica.
Skuespillerkarriere
Hun ble en populær ung stjerne gjennom tv-serien Higher Ground, der hun bl.a. spilte sammen med Hayden Christensen. Hun har også spilt sammen med Lou Diamond Phillips i tv-filmen In a Class of His Own fra 1999. Hun har hatt en gjentatt rolle i tv-serien Jeremiah, før hun fikk rollen i Battlestar Galactica.
McClure fikk stor ros for sin rolle som «Sue Snell» i tv-filmen, Carrie i 2002, en ny versjon av Stephen King's kjente roman.
Battlestar Galactica
I 2003 ble tv-serien fra 1970-tallet, Battlestar Galactica brakt tilbake til live, selv om det i første omgang var i form av en tre timer lang miniserie. McClure spilte rollen som «Anastasia "Dee" Dualla», en av offiserene ombord på Battlestar Galactica. Miniserien ble etterhvert en pilot for den nye science fiction-serien Battlestar Galactica. Battlestar Galactica ble filmet for det meste i Vancouver, Canada, og varte fire sesonger.
Priser og nominasjoner
Leo Awards
Utvalgt filmografi
Listene under er ikke komplett, se Internet Movie Database – Kandyse McClure
Clive Rushton
Clive Rushton (født 27. oktober 1947, død 11. juni 2017) var en britisk svømmer.
Han deltok i Sommer-OL 1972, hvor han ble utslått i første runde.
João Monteiro (misjonær)
João Monteiro, eller Meng Shibiao, Ruwang (født 1602 i Meizão Frio i Portugal, død 4. oktober 1648 i India) var katolsk misjonær tilhørende jesuittordenen. Etter ett år i India kom han til Kina i 1636 og virket i Jiangxi og Zhejiang, særlig i Hangzhou. Han ble så sendt til India.
Nokså mange av de europeiske misjonærer slet med å tilpasse seg Kina helsemessig. Særlig på landet og i utkantstrøkene var de sanitære forhold dårlige; utilstrekkelige midler og dermed mangel på medisiner og feilernæring skapte problemer. Mange vestlige misjonærer ble syke; hele 51 døde før de var fylt femti år, som pater Monteiro som bare ble 44 år.
Stortua (Kristiansund)
Stortua er en øytopp og bydel i Kristiansund kommune, på Nordmøre i Møre og Romsdal fylke. Den er det høyeste punktet på Gomalandet, med sine 65 moh. Toppen ligger ganske sentralt på Goma. Enkel tilgang, via enden på gata Huldrestien. Den er nok heller lite besøkt, men her har man god utsikt til kommunens andre høydepunkt. Selve toppen er liten og smal.
Nordvestover kan en se Grip fyr, som er Norges nest høyeste fyrtårn. Det er 44 meter høyt (jerntårn) og stod ferdig i 1888. Vestover kan man skue Varden på Kirkelandet. Sørvestover ser enn Innlandet med Bautaen og Freikollen. Sørøstover Kvernberget på Nordlandet. Sør for Stortua ligger Steinberget, 58 moh. I dalsøkket imellom har man gata Freiveien. Bydelen Stortua har sine ytterpunkter i sør Ulrik Olsensvei, nord Wilhelm Dallsvei, vest Eventyrveien, Hegerberget og Stortuveien. I øst avgrenset av Gomabakken.
Sacramento
Sacramento er hovedstaden i delstaten California i USA, selv om byene Los Angeles og San Francisco er betydelig større. Byen ble offisielt grunnlagt i 1849 av John Sutter som tidligere hadde grunnlagt Nueva Helvetia og Sutter-festningen som en del av den tidligere meksikanske delstaten Alta California. Byen ble valgt for første gang som delstatens hovedstad i 1854 og etter 1879 ble dette valget gjort permanent.
Byen ligger i en stor, flat dal nord i California som bærer navnet Central Valley. Byen er også administrasjonssenteret for Sacramento County. Mens byen har 470 956 innbyggere (2012), har Sacramento County 1 374 724 innbyggere. Sacramento er den sjette største byen i California og den trettifemte største byen i USA.
Historie
Sacramento ble grunnlagt i 1848 av John Sutter under navnet Sutters Fort. Tidlig på 1800-tallet hadde den spanske oppdageren Gabriel Morage oppdaget og navnsatt Sacramento Valley og Sacramento River, hvor han brukte det spanske sacrament (norsk: sakrament, noe hellig).
I 1848 ble det oppdaget gull i området, hvilket førte til en betydelig tilflytting. John Sutters sønn, John Sutter Jr., besluttet å endre byens navn til Sacramento, etter elven som passerte byen. John Sutter Jr. leide også en ingeniør til byplanleggingen. Sacramento er den eldste byen som er innlemmet i delstaten California, og det ble i 1854 ved lov vedtatt at byen skulle være delstatshovedstad.
Elvene rundt byen bidro til økt velstand i byen, da den virket som transportåre for handel og landbruk. Flere av byens egne byggeprosjekter ble finansiert gjennom skatteinnkreving for ferdsel på elven.
Økonomi
Blant selskap som er etablert med base i Sacramento, finner vi Sutter Health, Blue Diamond Growers, Aerojet, Teichert og The McClatchy Company.
Største arbeidsgivere
Ifølge Sacramentos Comprehensive Annual Financial Report for 2010, er byens ti største arbeidsgivere:
Lyn Gordon
Lyn Gordon (engelsk, og opprinnelig navn Flash Gordon) er hovedpersonen i en amerikansk tegneserie med samme navn, opprinnelig tegnet av Alex Raymond. Serien startet søndag 7. januar 1934.
Den ble opprinnelig skapt for å konkurrere med Buck Rogers. Alex Raymond skrev serien selv de første ukene, så overtok Don Moore som fortsatte å skrive serien til langt inn på 1950-tallet. Lyn Gordon utkom i mange år bare som søndagsside, ⅔ helside med «Jungle Jim», også tegnet av Raymond, på toppen. I 1941 startet en dagsstripe, tegnet av Raymonds assistent Austin Briggs. Denne serien gikk inn da Briggs i 1944 tok over søndagssiden etter Raymond, som var innkalt til militæret. I 1948 overtok Mac Raboy, som tegnet og etter hvert forfattet serien til sin død i 1967. I 1951 ble det startet en ny dagsstripe tegnet av Dan Barry, som også tok over søndagssiden etter Raboy. Etter Barry kom en rekke tegnere med Jim Keefe som den siste. I 2003 ble serien stanset.
George Lucas prøvde opprinnelig å få filmrettighetene til Lyn Gordon. Da han ikke klarte det, skapte han Star Wars, som har lånt mange trekk fra tegneserien.
Stephen Irwin
Stephen Irwin er et nordirsk medlem eller tidligere medlem av den lojalistiske paramilitære organisasjonen Ulster Freedom Fighters (UFF).
Den 30. oktober 1993 utførte han sammen med Torrens Knight, Jeffrey Deeney og Brian McNeill den såkalte Greysteelmassakren. Tre av dem gikk i puben Rising Sun under en Halloweenfest og åpnet ild med automatvåpen mot de omkring 200 gjesten. Åtte ble drept og flere såret.
Kort tid etter angrepet ble de fire pågrepet. Irwin ble dømt til åtte ganger livstids fengsel for mord. Han ble løslatt som følge av Belfastavtalen.
I november 2000 kom det frem opplysninger om at Irwin hadde sluttet seg til den britiske nynazistiske gruppen Combat 18. Han ble filmet av Metropolitan Police i London mens han gjorde nazihilsen ved Kenotafen på Whitehall på Remembrance Sunday. Det ble fremsatt krav om at hans løslatelse måtte suspenderes som følge av kontakt med en gruppe som er involvert i politisk motivert vold.
I 2004 var han involvert i et knivangrep, der en mann ble kuttet opp med en tapetkniv og måtte sy 200 sting. Som følge av dette ble løslatelsen trukket tilbake i juli 2004. Høsten 2005 ble det annonsert at han må sone hele straffen.
Lyn Gordon
Handlingen i Lyn Gordon
De tre jordmenneskene blir snart venner med Prins Barin, den rettmessige arvingen til tronen Ming har tatt. Ming fordriver Prins Barin og hans tilhengere – inkludert Mings egen datter, Aura, Barins brud – til skogriket Arboria. Lyn Gordon, Dr. Zarkov og Dale slutter seg til Barins kamp for å styrte Ming. De klarer det omsider, noe som ikke har hindret Ming i å dukke opp på ny i senere årganger av serien. Den politiske utviklingen i verden på 1930-tallet preget serien stadig sterkere; keiser Ming forvandler seg fra en slags middelaldersk føydalfyrste til en militærdiktator med hemmelig politi og konsentrasjonsleirer.
Lyn Gordon i Norge
I Norge ble Lyn Gordon fra starten av trykt i Norsk Ukeblad. Han forsvant fra bladet i 1942, men kom tilbake da krigen var over. Senere gikk den i bl.a. Detektivmagasinet og Vi Menn. Dan Barrys dagsstripe har gått i en rekke aviser og også vært publisert i seriehefter, deriblant Tempo fra 1977 til 1979 og -bøker. På 1950-tallet utkom i Skandinavia sju bøker tett basert på søndagsseriens første årgang. De var signert Alex Raymond, men ting kan tyde på at de faktisk ble skrevet av en nordmann. Omslagene til de fem første var i hvert fall tegnet av nordmannen Erik Artell, etter Raymonds originaler.
Disney Junior Bokklubb utgav også Lyn Gordon og løvemennene på Mongo (1986) og Lyn Gordon og heksen fra Mongo (1988).
Lyn Gordon ble utgitt som eget tegneseriehefte i Norge i 1967 og igjen i 1980–82, i tillegg til enkeltutgivelser som album, Semic Superpocket og biserie i blant annet Fantomet.
Landsbygdspartiet oberoende
En viktig sak for partiet er rovviltforvaltningen; de ønsker ingen store rovdyr i befolkede deler av landsbygden, og ingen frittlevende ulv. Ulv skal holdes innenfor avgrensede områder som skal innhegnes dersom terrenget krever det.
Landsbygdsdemokraterna avholdt sitt første ordinære landsmøte i april 2010. I 2012 slo partiet seg sammen med en annen gruppering, Landsbygdspartiet oberoende, og tok dette navnet. I januar 2013 gikk Norrländska samlingspartiet, stiftet i 2009, inn i Landsbygdspartiet oberoende.
Adolf Wiklund
Adolf Wiklund (født 19. desember 1921 i Rossön, død 21. september 1970) var en svensk skiskytter.
Han vant historiens første VM i skiskyting i 1958 i østerrikske Saalfelden. Han deltok også på det svenske laget som vant gull i lagkampen, der alle fire løperne ble regnet sammen utfra den individuelle konkurransen.
100Tusenting
100Tusenting er en musikk-EP med Podium, utgitt i 2003.
Mule Variations
Mule Variations er et musikkalbum av Tom Waits, gitt ut i 1999 på Epitaph Records. Det var hans første ordentlige studioalbum siden Bone Machine. Albumet ble støttet opp av en større turné i Europa og Nord-Amerika i løpet av sommeren og høsten 1999. Det var Waits første ordentlige turne siden 1987.
Sporliste
Sangene er skrevet av Tom Waits og Kathleen Brennan om ikke annet er oppgitt.
Den relaterte promo-cd-en
Som et promoterende begrenset tilbud ble mini-albumet Hold On gitt ut senere, med to spor fra Mule Variations og to tidligere uutgitte sanger.
Michel Houellebecq
Michel Houellebecq (født Michel Thomas, 26. februar 1956 på Réunion) er en fransk forfatter, poet og filmregissør. Houellebecq er utdannet som agronom, og debuterte som romanforfatter i en alder av 38 med Utvidelse av kampsonen (1994). Han har siden gitt ut syv romaner. Alle hans romaner er blitt oversatt til norsk. Houllebecqs romaner tar for seg tema som utenforskap, ensomhet, misantropi og motstand mot det moderne samfunnets utvikling, især nyliberal kapitalisme. Finn Skårderud har omtalt ham som en av samtidens viktigste romanforfattere, grunnet at «han er en av de få som virkelig har gitt et språk til depresjonen som fenomen, og setter dette i kontekst med den bredere politiske og kulturelle samfunnsutviklingen». Romanene hans er både kontroversielle og prisvinnende.
I de siste årene har han blitt omtalt som del av et «nytt høyre» i Frankrike, hvor motstanden mot islam, globalisering, frihandel, og ikke-vestlig innvandring har vært særlig framtredende. Etter forfatterturneen for Plattform (2001) ble han sakssøkt for etter sigende å ha egget til rasehat, og flyttet deretter til Irland for å bo og skrive i flere år. I dag bor han i Spania.
Etter at han hadde fortalt fransk presse at hans mor var død, utga moren – den da 83 år gamle Lucie Ceccaldi – i 2008 boken Den uskyldige, der hun kaller sønnen «en parasitt» og «en løgner».
Houellebecq ble i 2010 tildelt den prestisjefylte Goncourt-prisen for sin roman Kartet og territoriet. Det ble avslørt at denne romanen inneholdt passasjer som var ren avskrift av Wikipedia. Forfatteren kvitterte med et «takk» til Wikipedia.
I 2019 ble han utnevnt til ridder av Æreslegionen.
Mosin-Nagant M91/30
Mosin-Nagant (russisk: винтовка Мосина, vintovka Mosijna (Mosins gevær)) er en militær rifle med sylinderlås, med fem skudds magasin. Den er også kjent som Three-Line Rifle (russisk: трёхлинейная винтовка) grunnet en måleenhet som ble brukt på dets kaliber (7,62 = 3 x liniya).
Rifla ble brukt av de væpnede styrker i Tsar-Russland og senere Sovjetunionen og forskjellige østblokk-land. Mosin-Nagant M91 var det første våpenet som brukte 7,62 x 54R-patronen.
Den var i bruk i forskjellige former helt fra 1891 og fram til 1960-årene i mange land i Øst-Europa, da den til slutt også ble erstattet i sin siste funksjon som skarpskyttergevær av Dragunov SVD-rifla. Mosin-Nagant-rifla er fremdeles å finne i bruk i mange moderne væpnede styrker og i mange væpnede konflikter verden rundt på grunn av den solide konstruksjonen og de store mengdene våpen som ble produsert under den andre verdenskrig.
Lars Henrik Andreassen
Lars Henrik Baal Andreassen (født 14. mai 1991) er en norsk fotballspiller som spiller for Tromsdalen Fotball.
Han debuterte for TIL 1. august 2010 hjemme mot Stabæk. Han er sønn av TIL-legenden Arne «Pøsen» Andreassen. Andreassen var en del av Tromsøs juniorlag som vant Nm-cupen for juniorer 2010.
Sprockhövel
Sprockhövel er en by i Tyskland i delstatenNordrhein-Westfalen med rundt 25 546 innbyggere. Byenligger i kreisen Ennepe-Ruhr ved elven Ruhr, sør i Ruhrområdet.
Nabobyene er Bochum, Schwelm, Wuppertal, Witten, Gevelsberg og Hattingen.
Kilikiti
Kilikiti eller kirikiti, også kjent som samoansk cricket, er en variant av idretten cricket. Den oppsto på Samoa og spredde seg derfra til hele Polynesia. Den er nasjonalidrett på Samoa, og er også populær på Tuvalu og New Zealand.
Vladimir Barnasjov
Vladimir Mikhajlovitsj Barnasjov (russisk Владимир Михайлович Барнашов; født 26. februar 1951) er en russisk tidligere skiskytter som representerte Sovjetunionen. Han gikk første gang for det sovjetiske landslaget i 1977.
I verdenscupen 1978/79 kom han på tredjeplass i sammendraget, slått av Klaus Siebert og Frank Ullrich.
Etter at han la opp som aktiv, var han trener for det sovjetiske landslaget fra 1984 til 1992.
Massebevegelse
En massebevegelse er den geomorfolgiske prosessen som inntreffer når jord, stein eller snø beveger seg ned en bakke og inntreffer når tyngdekraften blir større enn friksjonskreftene og kohesjonskreftene som holder igjen. Eksempel på massebevegelse inkluderer ras, jordskred og laviner. Årsaker til massebevegelser kan være vibrasjoner fra jordskjelv eller vulkanutbrudd, og også fra jernbanetrafikk, menneskelig aktivitet som fører til nedsatt holdfasthet i området eller store mengder nedbør.
Tovariaceae
Tovariaceae er en plantefamilie i ordenen Brassicales. Den omfatter 2 arter i slekta Tovaria som finnes i Latin-Amerika
Det er to arter i denne slekten og familien:
Ottestad (album)
Ottestad er et musikkalbum med Per Kristian Ottestad, utgitt i 2004. Dette er hans første og hittil siste plate som soloartist.
Ottosenkomiteen
«Ottosenkomiteen» (St.prp. nr. 136 1968-69) var en utredning på slutten av 1960-tallet som la grunnlaget for et moderne masseutdanningssystem og opprettelsen av distriktshøgskolene. Sentral i utredningen var Kristian Ottosen.
John Monckton
John Monckton (født 28. oktober 1938, død 29. juni 2017) var en australsk svømmer.
Hans beste resultat i et OL var en sølvmedalje i 1956.
Kinesisk vingenøtt
Kinesisk vingenøtt (Pterocarya stenoptera) er et løvfellende tre i valnøttfamilien.
Det blir opptil 30 m høyt. Barken er rødlig grå med grunne, brede ribber. Bladene er finnete og inntil 30 cm lange. Det er 15–19 småblad. Kinesisk vingenøtt vokser vilt i Kina, Korea og Japan. Dette treet vokser hurtig og kaster tett skygge, og det er derfor vanlig plantet langs gater og i parker i mange land.
Frode Thuen
Frode Thuen (født 1961) er en norsk psykolog og forsker med familiepsykologi som sitt spesialfelt. Han har utgitt flere bøker innen sitt fagområde. Han er ansatt som professor ved Senter for kunnskapsbasert praksis ved Høgskulen på Vestlandet.
Thuen er utdannet psykolog fra Universitetet i Bergen i 1989 og spesialiserte seg senere innen familiepsykologi. I 1993 tok han en doktorgrad om sammenheng mellom helsevaner og bruk av sikkerhetsutstyr.
Han har primært arbeidet med familiepsykologi, både som forsker og som klinisk terapeut. Han var ansatt i mange år ved Det psykologiske fakultet ved Universitetet i Bergen; Først som forsker og deretter som professor. I 2008 gikk han til en ny professorstilling ved Senter for kunnskapsbasert praksis ved Høyskolen i Bergen. Han er også spesialpsykolog ved Senter for familie og samliv ved Modum Bad og har en bistilling ved Center for familieudvikling i København. Han har også hatt et professorat ved Nordiska högskolan för folkhälsovetenskap (NHV) i Gøteborg i tre år.
Carsten Gerhard Bang
Carsten Gerhard Bang (født 1756 i Trondheim, død 1826) var en norsk offiser, generalmajor fra 1809/1810. Han var sønn av biskop Marcus Frederik Bang og hans tredje kone, Mette Margrethe Vollquarts. 16 år gammel begynte han på Trondheim katedralskole i 1772, seks år senere ble han juridisk kandidat ved Københavns Universitet, og etter seks nye år ble han justisråd i 1784.
I 1788 ble han kommandant for det reorganiserte Røraasiske Bergjægercorps ; og innledet med det en militær karriere. Under krigen i 1808 ledet han også avdelinger som var i kamp i Sverige. Han ble oberst i 1803. I 1814 tok han over stillingen etter general Georg Frederik von Krogh som øverstkommanderende for militæret i Trondheim og han fortsatte som sjef også etter at unionen mellom Sverige og Norge var kommet i stand.
Carsten Bang bygget Ferstad gård på Ferstad i Trondheim. I 1782 giftet han seg med Sara Marie Lysholm, som var datter av grosserer Broder Brodersen Lysholm og Catharina (Meincke) Lysholm. De fikk fire barn. General Bangs veg i Trondheim er oppkalt etter ham.
Frode Thuen
Thuen har også i betydelig grad vært engasjert i populærvitenskapelig formidling, blant annet gjennom faglig ansvar for TV-seriene Vårt indre liv (vist i NRK i 1999), Barndommens rike (vist i NRK i 2002) og Vendepunkt (vist i NRK i 2006). Han har også vært fast ukentlig spaltist i A-magasinet, drevet omfattende kurs- og foredragsvirksomhet samt utgitt og vært medforfatter på flere bøker.
Tuvalu Sports Ground
Tribunetaket er dekka med solsellepaneler og genererer en mengde strøm som dekker om lag 5 prosent av Funafutis totale forbruk.
Krystallmottaker
Krystallmottakere var den mest brukte radiomottaker frem til første halvdel av 1930-årene fordi den var så enkel og billig. Men krystallmottakerne har ingen forsterker, og kan derfor bare brukes i nærheten av sterke AM-sendere. Det er energien fra senderen som driver øretelefonen. Det kreves derfor en god antenne og jord for å fange opp mest mulig energi fra senderen.
Krystallmottakerne består bare av en spole L mellom antenne og jord, eventuelt parallellkoblet med en variabel kondensator C1, samt en krystalldetektor eller diode D i serie med telefonene koblet over spolen. Spolen kan være avstemt til den aktuelle frekvensen, eller det kan være en drossel som sperrer alle frekvenser over en viss frekvens. En ekstra kondensator C2 kan shunte ut høyfrekvenser som kommer gjennom dioden.
Krystalldetektoren besto av et krystallinsk mineral (karborundum, blyglans) og en fin metallspiss. Kontakten mellom spissen og krystallen virket som en likeretter. Med dagens teknikk kan germaniumdioder brukes. Silisiumdioder egner seg ikke for små signaler. Telefonene kan ha en impedans på omkring 2000 ohm. En meget enkel krystallmottaker kan bestå av bare en germaniumdiode mellom antenne og jord. Øretelefonene kobles over dioden.
Krytallmottakerne var enkle å lage, og svært mange bygget sine egne, ofte etter byggesett som kunne kjøpes på postordre fra bl a. Clas Ohlson.
Dagens radiomottakere har forsterkning. Det er derfor ikke energien, men signal/støy-forholdet som har størst betydning. Antennen kan være ganske kort, og jordledning er som regel ikke nødvendig.
Pleasure (album)
Pleasure er et musikkalbum med Pleasure, utgitt i 2003. Dette er artistens første plate.
Andy Turner (friidrettsutøver)
Andrew Steven «Andy» Turner (født 19. september 1980 i Nottingham) er en engelsk friidrettsutøver som spesialiserer seg på 110 meter hekk, men som også av og til konkurrerer på 200 meter og i lengde. Han har vært Storbritannias beste hekkesprinter siden 1993, slo gjennom internasjonalt i 2003, og er regjerende europamester på 110 meter hekk.
Han er født og oppvokst i Nottingham, og kommer fra en sportsfamilie. Både hans far og bror har også drevet med friidrett. Andy spilte tidligere også fotball, for Notts County FC, men til tross for talent i fotball byttet han til friidrett og hekkesprint.
Karriere
Før han slo gjennom internasjonalt gjorde han det godt i Amateur Athletic Association-mesterskapet (AAA) og det engelske skolemesterskapet (U17). Han vant begge disse i 1997. I 2002 ble han tatt ut på det britiske landslaget, i en U23-landskamp mot Tyskland. Her brøt han 14-sekundersgrensen for første gang på 110 meter hekk, da han løp på 13,97.
Året etter hadde han sin internasjonale seniordebut, da han deltok i Europacupen i Firenze. Dette resulterte i en femteplass, med tiden 13,71. Året etter, i 2004, forbedret han igjen sin personlige rekord i Europacupen, til 13,47, og fikk med det bronse. Turner deltok i Athen-OL i 2004, men klarte ikke å komme videre fra kvalifiseringen. Han slet med en skade før OL, som ødela forberedelsene hans.
I 2005 ble det sølv i Amateur Athletic Association-mesterskapet, men han greide ikke å kvalifisere seg til VM i Helsingfors. Han fortsatte likevel å forbedre seg, og greide ny personlig rekord tre ganger vinteren 2006. I februar vant han for første gang AAA-mesterskapet som senior, da han fikk gull på 60 meter hekk, og han kom også til finalen på 200 meter.
Turner kom på tredjeplass på 110 meter hekk under Samveldelekene 2006 i Melbourne, med tiden 13,62 sekunder. Han vant også bronse på 110 meter hekk under EM i friidrett 2006, og fikk fjerdeplass under Innendørs-EM 2007. Han misset såvidt finalen i 110 meter hekk under VM i 2007.
Andy Turner representerte Storbritannia for andre gang under Sommer-OL 2008, og nådde der kvartfinalen. Etter dette gjennomgikk UK Athletics, det britiske friidrettsforbundet, sin utøversponsing, og Turners basisbevilgning på rundt £ 12.000 ble fratatt ham, fordi de antok at han ikke ville greie en medalje ved neste års VM.
I 2010 deltok han igjen i Lag-EM i friidrett, som ble arrangert i Bergen. Her vant han 110 meter hekk, med tiden 13,48, noe som bidro til at Storbritannia vant turneringen sammenlagt. Senere i sesongen tok han sin hittil viktigste gullmedalje, da han van gull under EM i friidrett 2010 i Barcelona. Turner fikk en rask start i finalen, men lå etter Petr Svoboda da tretti meter gjenstod. Svoboda kolliderte imidlertid med den åttende hekken, da overtok Turner ledelsen, og vant med tiden 13,28. I oktober vant han gull på 110 meter hekk ved Samveldelekene 2010 i New Delhi.
Han vant gull på 60 meter hekk og sølv på 200 meter hekk ved det britiske mesterskapet innendørs (Aviva European Indoor Trials & UK Championships) i 2011. Ved VM i friidrett 2011 fikk bronse på 110 meter hekk, bak hhv. Jason Richardson og Liu Xiang. Her løp Turner på 13,44 i finalen, og løp inn til 4. beste tid, men Dayron Robles, som kom først i mål, ble diskvalifisert fordi han berørte Liu Xiang slik at han kom ut av rytmen. Turner rykket derfor opp fra 4.-plass til 3.-plass. Ved Lag-EM 2011 i Stockholm (Super League) fikk han gull på 110 meter hekk.
Ved det britiske mesterskapet i friidrett i 2012 fikk han bronse på 60 meter hekk. Han deltok på 110 meter hekk ved Sommer-OL 2012 i London, der han vant sitt innledningsheat, men ble slått ut i semifinalen, der han kom på 4.-plass i sitt heat med tiden 13,42.
Fergeulykken i Burma 2009
Fergeulykken var en kollisjon mellom en ferge og en oljelekter i Irrawaddy-deltaet i Burma den 15. november 2009.
Minst 50 personer fryktes omkommet etter at en passasjerferge sank. Ulykken skjedde i et område som ble hardt rammet av Syklonen Nargis i fjor. Trebåten med nesten 180 passasjerer om bord seilte langs elva Ngawun da den kolliderte med en oljelekter.
Christiestøtten
Christiestøtten er en statue av stortingspresident og eidsvollsmann Wilhelm Frimann Koren Christie (1778–1849) på Muséplassen foran Bergen Museums naturhistoriske samlinger i Bergen. Herfra skuer han utover Christies gate, gaten som bærer hans navn gjennom byens sentrum, og minner oss om å følge grunnloven. Kappen som henger over skulderen, støvlene og bokrullen minner om statuer fra romersk tid, og er uttrykk for kunstneren Christopher Borchs ambisjon om å fremheve den historiske betydningen av Christies innsats for Norge.
Statuen ble finansiert med innsamlede midler og avduket på Torgallmenningen den 17. mai 1868 som Norges første portrettstatue. Den ble flyttet til sin nåværende plassering på Muséplassen i 1925, hundre år etter at museet ble grunnlagt, med nettopp Christie selv og biskop Jacob Neumann som mest fremstående pådrivere og innsamlere. Christie var muséets formann i alle år frem til sin død.
Christopher Borch (1817–1896) er mest kjent for å ha tegnet løvene foran Stortinget i Oslo, og ved flyttingen av Christiestøtten ble statuen supplert med en løve ved sokkelens fot, laget av billedhuggeren Wilhelm Rasmussen.
Reichsthaler
Reichsthaler var en myntenhet som ble introdusert i det tysk-romerske rike i 1566 under myntkonvensjonen i Leipzig. Det var også navnet på en myntenhet i det nordlige Tyskland og på en sølvmynt som ble utgitt i Preussen.
Mary Montgomery
Mary Montgomery (født 30. august 1956, død 24. august 2017) var en amerikansk svømmer.
Hennes beste resultat i et OL var en sjetteplass i 1972.
Märta Tikkanen
Märta Tikkanen (født 1935) er en finlandssvensk forfatter, journalist, feminist og filosof som debuterte som forfatter i 1970.
Hun er spesielt kjent for diktsamlingen Århundrets kjærlighetssaga (1978). I 2006 var hun aktuell med boka To:scener fra et kunstnerekteskap, som omhandler hennes turbulente kjærlighetsforhold og samliv med Henrik Tikkanen, en av Finlands mest anerkjente forfattere og avistegnere.
Hun er datter av professor Gösta Edvin Cavonius.
Casino Royale (1954)
Casino Royale er en amerikansk TV-film fra 1954 bygd over Ian Flemings roman Casino Royale, hans første bok om den hemmelige britiske agenten James Bond.
Dette er den første filmatiseringen av historiene om James Bond. Den ble vist av den amerikanske tv-stasjonen CBS 21. oktober 1954 i form av en entimes tv-film som ledd i stasjonens spenningsserie Climax!. Originalhistorien ble skrevet om slik at Bond ble amerikaneren Jimmy Bond, mens vennen Leiter ble brite.
Eon Productions (som på den tiden lagde James Bond-filmene) hadde sikret seg filmrettighetene til alle 007-bøkene, unntatt Casino Royale. Casino Royale ble filmatisert i 1967, da som den «uoffisielle» Bond-parodien med samme navn. Først i 2006 ble boken filmatisert som en vanlig James Bond-film.
Handling
Agent James Bond blir nesten drept av en snikmorder. Han klarer å unnslippe, og går inn i Casino Royale. Han møter sin britiske kontakt, Clarence Leiter, som forklarer Bonds neste oppdrag: Å beseire Le Chiffre ved kortspillet baccarat, og tvinge hans sovjetiske ledere til å "pensjonere" Le Chiffre. James Bond møter en tidligere kjæreste, Valerie Mathis, som er Le Chiffres nåværende kjæreste. Han møter også Le Chiffre selv. James Bond slår Le Chiffre i et kortspill. Men når han kommer tilbake til hotell-rommet, blir han konfrontert av Le Chiffre og hans livvakter. Le Chiffre har også oppdaget at Valerie Mathis er agent for Deuxième Bureau, det franske etterretningsbyrået.
John Sentamu
John Tucker Mugabi Sentamu (født 10. juni 1949 i Kampala i Uganda) er en britisk-ugandisk jurist og teolog.
Han var høyesterettsdommer under Idi Amin, men flyktet fra det blodige regimet til England i 1974.
Den 30. november 2005 ble John Sentamu innsatt som erkebiskop av York, det er etter erkebiskopen i Canterbury erkebispedømme den nest høyeste geistlige stillingen i den engelske kirke.
Shillong
Shillong er hovedstad i den indiske delstaten Meghalaya. Byen, som ligger 1 496 moh., ble bygget ut av britene for å være et feriested i fjellene, i et område som ofte ble kalt «Østens Skottland» på grunn av likhetene med det skotske høylandet. Shillong har omkring 260 000 innbyggere (2001). Den er en vakker by, med mange trær og gamle victorianske bungalower. Byen har ferieattraksjoner som golfbane, offentlig museum og et sommerfuglmuseum. Shillong ligger bare drøye 5 mil fra Cherrapunji, byen med verdens nedbørsrekord, så golfbanen, som var Indias første 18-hulls bane, er ofte fuktig.
Navnet
Navnet på byen kommer av navnet på en khasiguddom.
Geografi
Shillong ligger på et høydedrag nesten 1500 meter over havet. 10 km nord for byen ligger Shillong-toppen som er 1965 meter over havet, og som har gitt navnet til byen. Byen strekker seg ut mellom tre åser på Shillong-platået, Lum Sohpetbneng, Lum Diengiei and Lum Shillong. I khasi-tradisjonen så man på disse som hellige fjell. Det er en liten innsjø nord i byen, Ward's Lake. Den er oppkalt etter William Ward som var britisk Chief Commisioner i delstaten Assam. Den kom til som følge av at en fange i fengselet gravde et hull og fant en kilde. Byen har flere parker, en av disse er Lady Hydai Park med masse blomster. Byen har også en botanisk hage. Det er også flere fosser i området, Crinolene Falls er en av disse. Den ligger om lag 10 km fra sentrum av byen.
Bydeler
Umsohsun, Mawlai, Laitumkhrah, Pynthorumkhrah, Jaiaw, Mawkhar, Mission compound, Malki, Rynjah, Nongthymmai, Umpling, Nongmynsong, Lumparing, Riatsamthiah, Lamavilla, Lummawbah (Upper Shillong), Mawprem, Lower Mawprem, Nongsohpoh, Mawbah, Laban, Upper Madanrting, Lower Madanrting (Happy Valley), Laitkor, Madan Iewrynghep (Firebrigade), Lower Lachumiere, Upper Lachumiere, Old Kench's Trace, New Kench's Trace, Polo, Jingkieng Umshyrpi, Jail Road, Police Bazaar, Harisabha.
Klima
Shillong ligger i monsun-området i India. Det regner fra juni til ut august, og nedbøren er stor. Temperaturen er omkring 23 grader Celcius om sommeren og kan gå ned til 4 grader om vinteren. Beste tid å besøke byen er derfor oktober-november og mars-april.
Næringsliv
Shillong har vokst hurtig de senere år. Den hadde som britisk ferieby i 1872 bare 1.300 innbyggere. Nå leder veksten til mangel på vann, vanskelige sanitære forhold og service for innbyggerne. Byen er et viktig handelssentrum for jordbruksprodukter. Ved flere forskningsinstitutter i byen forskes det på melk, frukt og silke, byen har et Pasteur Institute og et medisinsk forskningsinstitutt. Det er to sykehus i Shillong. Få kilometer nord for byen ligger Barpani vannkraftverk.
Transport
Det er bilveier rundt Shillong, men ikke alle har fast dekke og mange kan bli ganske dårlige i løpet av regntiden. Byen har ingen jernbanestasjon. Det er en liten flyplass om lag 30 km fra byen i Umroi, men bare med få ruter dit. Den nærmeste jernbanestasjonen og større flyplassen ligger i Guwahati, tre til fire timers kjøretur fra Shillong. Å ta taxi derfra koster fra 110 til 170 INR. Buss er noe billigere, fra 40 til 100 INR. I Shillong er det imidlertid stor trafikk, køkjøring og trafikkork må påregnes daglig.
Befolkning
Folketelling har vist at byen har 11% av befolkningen under 6 år. Mens resten av landet har en analfabetisme på 40%, er den 20% i Shillong. Khasiene er fremdeles i flertall i byen, men det har vært stor tilflytting av andre folkegrupper, så bengaler, nepalesere, folk fra Assam, Bihar og Rajasthan gjør byen ganske så kosmopolitisk. Da Bangladesh ble opprettet, flyttet mange av de som tidligere hadde bodd i den delen av Assam som tilfalt Bangladesh, til Shillong.
Religion
Kristendommen er den dominerende religion i byen, tre fjerdedeler er protestanter, en fjerdedel katolikker og den katolske kirken har erkebispesete i byen. Men en stor del av befolkningen tilhører den opprinnelige khasi-religionen, og andre av Indias religioner er også representert i byen.